Prinses Charlene besoek SA vir ouma se verjaardagPrinses Charlene saam met haar ouma, Sylvia Wittstock. Foto: www.looklocal.co.za Prinses Charlene van Monaco het spesiaal die naweek Suid-Afrika besoek vir haar ouma se 91ste verjaardag. LookLocal berig dat prinses Charlene Sondag haar ouma, Sylvia Wittstock, op haar verjaardag by die Rynpark-ouetehuis in Benoni aan die Oos-Rand besoek het. Prinses Charlene is vergesel deur haar ouers, Mike en Lynette Wittstock, sowel as haar broers Gareth en Saun. “Dit is die beste dag van my lewe, ek is 91 jaar oud en ek voel fantasties,” het Wittstock gesê. Prinses Charlene het weereens benadruk hoe trots sy op die vertoning van Suid-Afrika se swemmers was tydens die afgelope Olimpiese Spele. “Ek is baie trots op hulle, veral Chad [le Clos], ek ken hom vandat hy 11 jaar oud was.”